Les “Dues mirades” dels artistes Roberto Albero i Lola Gámir aterren a la Casa de Cultura
2025-07-24

Dilluns que ve 24 de març, la Sala d’Exposicions de la Casa de Cultura de Burjassot donarà la benvinguda a una nova mostra. Es tracta de “Dos miradas”, una col·lecció artística que engloba els treballs dels artistes plàstics Roberto Albero i Lola Gámir. La mostra s’inaugurarà el dilluns 24, a les 19 h, i es podrà visitar en l’horari habitual de la Casa de Cultura, de 8.15 h a 20.45 h, de dilluns a divendres.

L’autor Roberto Albero, amb els seus gravats, i Lola Gámir, amb les seues pintures, ens mostren dues maneres diferents, però no antagòniques, d’expressió artística. L’obra de Roberto Albero se centra en l’estudi detallat de la línia i de la figuració, mentre que Lola Gámir s’interessa sobretot pel pla i el color. D’aquesta combinació sorgeix “Dos miradas”, una nova proposta d’arts plàstiques a Burjassot, disponible fins al divendres 4 d’abril.